ይኸው የገዳሙ ማኅበር ጥያቄ ያስቆጣቸው ወ/ሮ እጅጋየሁ ተቃውሞ ከተጠናከረበት ቀን አንሥቶ በማግባባት ስም በሚልኳቸው የተለያዩ ግለሰቦች አማካይነት “ማኅበሩን እንደሚበታትኑት” መዛታቸው ተሰምቷል፡፡ ሆኖም ማክሰኞ ሰኔ 21 ቀን 2003 ዓ.ም ሁለት ጊዜ ከብፁዕ ወቅዱስ ፓትርያርኩ ጋራ የተወያዩት የማኅበሩ ተወካዮች ቀድሞም ጉዳዩ እልባት እንዲበጅለት ሲያቀርቡ የቆዩትን ጥያቄ ግልጽ በማድረግ እንዲህ ነበር ያሏቸው - “ገዳሙ ተከብሮ የቆየ ነው፤ ማኅበሩ በሴትዮዋ ጣልቃ ገብነት/በእጅ አዙር አይተዳደርም፤ የነበሩት አለቃ የሚመለሱ ከሆነ እስከ ደም መፋሰስ እንደርሳለን፤ የሚመጣውም አለቃ ቢሆን አቋሙን ግልጽ እንዲያደርግና ቃል እንዲገባ የምናደርገው ጥያቄ ይኖረናል፡፡”
